**Αθήνα:** 13.10.2025

**ΑΝΑΚΟΙΝΩΣΗ**

**Η Ε.Σ.Α.μεΑ. στηρίζει την απεργία 14 Οκτωβρίου 2025**

Η Ε.Σ.Α.μεΑ. ως ο τριτοβάθμιος κοινωνικός και συνδικαλιστικός φορέας των ατόμων με αναπηρία, χρόνιες ή/ και σπάνιες παθήσεις και των οικογενειών τους στην Ελλάδα, στηρίζει και αγωνίζεται για την προάσπιση των δικαιωμάτων αυτής της πληθυσμιακής ομάδας που εκτίθεται στον κίνδυνο της φτώχειας και του κοινωνικού αποκλεισμού περισσότερο από οποιαδήποτε άλλη. Η ΕΣΑμεΑ, ως γνήσιος εκφραστής της φωνής πλέον του ενός εκατομμυρίου Ελλήνων και Ελληνίδων με αναπηρία, χρόνιες ή/και σπάνιες παθήσεις και των οικογενειών τους, στηρίζει την απεργία που έχουν προκηρύξει η ΑΔΕΔΥ, το Εργατικό Κέντρο Αθήνας και άλλοι φορείς την Τρίτη 14 Οκτωβρίου.

[Η διεύρυνση του ημερήσιου ωραρίου εργασίας έως και 13 ώρες θα πλήξει δυσανάλογα τους εργαζόμενους με αναπηρία, χρόνιες ή/και σπάνιες παθήσεις](https://www.esamea.gr/el/article/parembash-sth-boylh-sto-nomosxedio-toy-yp-ergasias)

Καλούμε τις Ομοσπονδίες των ατόμων με αναπηρία, χρόνιες ή/και σπάνιες παθήσεις, τις οργανώσεις - μέλη αυτών αλλά και όλα τα άτομα με αναπηρία, χρόνιες ή/και σπάνιες παθήσεις και τις οικογένειές τους, να δώσουν δυναμικό παρόν στην απεργία.

Καλούμε τη ΓΣΕΕ, την ΑΔΕΔΥ και όλους τους εργατικούς και συνδικαλιστικούς φορείς να στηρίξουν τα δίκαια αιτήματα του αναπηρικού κινήματος.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |